Document ID: 31983R3700

*****
ΚΑΝΟΝΙΣΜΟΣ (ΕΟΚ) αριθ. 3700/83 ΤΟΥ ΣΥΜΒΟΥΛΙΟΥ
της 22ας Δεκεμβρίου 1983
για τον καθορισμό του καθεστώτος που εφαρμόζεται στις εμπορικές συναλλαγές με την Κυπριακή Δημοκρατία μετά τις 31 Δεκεμβρίου 1983
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι το πρωτόκολλο για το καθεστώς που πρέπει να εφαρμοστεί το 1983, στα πλαίσια της απόφασης που έλαβε το Συμβούλιο Συνδέσεως ΕΟΚ-Κύπρου στις 24 Νοεμβρίου 1980, η οποία προβλέπει τη διαδικασία μετάβασης στο δεύτερο στάδιο της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας, παύει να ισχύει στις 31 Δεκεμβρίου 1983 (1)·
ότι το πρωτόκολλο σχετικά με τους όρους και τις διαδικασίες για την εφαρμογή του άρθρου 2 παράγραφος 3 της συμφωνίας συνδέσεως, στα πλαίσια της απόφασης που έλαβε το Συμβούλιο Συνδέσεως ΕΟΚ-Κύπρου στις 24 Νοεμβρίου 1980, δεν συνήφθη μέσα στις προβλεπόμενες προθεσμίες·
ότι, αναμένοντας τη σύναψη του πρωτοκόλλου αυτού, πρέπει να παραταθεί το καθεστώς που εφαρμόζει η Κοινότητα στις εμπορικές συναλλαγές με την Κύπρο, στα πλαίσια της συνδέσεως με τη χώρα αυτή, για να μην διακοπούν απότομα ορισμένα παραδοσιακά ρεύματα συναλλαγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το καθεστώς εμπορικών συναλλαγών που θεσπίστηκε με τη συμφωνία συνδέσεως μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας (2), συμπεριλαμβανομένου του πρόσθετου πρωτοκόλλου (3), του συμπληρωματικού πρωτοκόλλου (4) και του πρωτοκόλλου που συνήφθη συνεπεία της προσχωρήσεως της Ελληνικής Δημοκρατίας στην Κοινότητα (5), εξακολουθεί να εφαρμόζεται στην Κοινότητα μετά τις 31 Δεκεμβρίου 1983 και μέχρι τις 30 Ιουνίου 1984.
Άρθρο 2
1. Κατά την εισαγωγή στην Κοινότητα των προϊόντων καταγωγής Κύπρου που απαριθμούνται κατωτέρω, εφαρμόζονται οι δασμοί του Κοινού Δασμολογίου μειωμένοι κατά τα ακόλουθα ποσοστά:
1.2.3 // // // // Κλάση
του Κοινού
Δασμολογίου // Περιγραφή εμπορευμάτων
// Ποσοστό
μειώσεως
%
// // // // 07.01 // Λαχανικά και φυτά εδώδιμα, νωπά ή διατηρημένα δι' απλής ψύξεως: // // // Α. Γεώμηλα: // // // ΙΙ. Πρώιμα: // // // α) Από 1 Ιανουαρίου μέχρι 15 Μαΐου // 60 // // β) Από 16 Μαΐου μέχρι 30 Ιουνίου // 55 (α) // // Η. Καρότα, γογγύλια, τεύτλα για σαλάτα, τραγοπώγωνες, σέλινα, ραφανίδες και άλλες παρόμοιες εδώδιμες ρίζες: // // // ex ΙΙ. Καρότα και γογγύλια: // // // - Καρότα: // // // - Από 1 Ιανουαρίου μέχρι 31 Μαρτίου // 60 // // - Από 1 Απριλίου μέχρι 15 Μαΐου // 60 (β) // // ex IV. Άλλα: // // // - Τεύτλα για σαλάτα // 50 (γ) // // Σ. Γλυκοπιπεριές // 50 (δ) // // ex Τ. Άλλα: // // // - Μελιτζάνες, από 1 Οκτωβρίου μέχρι 30 Νοεμβρίου // 60 (ε) // // - Ιβίσκος ο εδώδιμος (μπάμια) (Hibiscus esculentus L. ή Abelmoschus esculentus L. Moench) // 50 // 08.04 // Σταφύλια νωπά ή ξηρά: // // // Α. Νωπά: // // // Ι. Επιτραπέζια: // // // α) Από 1 Νοεμβρίου μέχρι 14 Ιουλίου: // // // ex 2. Άλλα: // // // - Από 8 Ιουνίου μέχρι 14 Ιουλίου // 60 (στ) // // ex β) Από 15 Ιουλίου μέχρι 31 Οκτωβρίου: // // // - Από 15 Ιουλίου μέχρι 31 Ιουλίου // 60 (στ) // // //
(α) Μέσα στο όριο κοινοτικής δασμολογικής ποσόστωσης 60 000 τόνων.
(β) Μέσα στο όριο κοινοτικής δασμολογικής ποσόστωσης 2 500 τόνων.
(γ) Μέσα στο όριο κοινοτικής δασμολογικής ποσόστωσης 1 500 τόνων.
(δ) Μέσα στο όριο κοινοτικής δασμολογικής ποσόστωσης 300 τόνων.
(ε) Μέσα στο όριο κοινοτικής δασμολογικής ποσόστωσης 300 τόνων.
(στ) Μέσα στο όριο συνολικής κοινοτικής δασμολογικής ποσόστωσης 7 500 τόνων.
2. Τα ποσοστά μειώσεως που καθορίζονται στην παράγραφο 1 ισχύουν για τους δασμούς που πραγματικά εφαρμόζονται κάθε στιγμή έναντι των τρίτων χωρών.
Άρθρο 3
Το άρθρο 2 του παραρτήματος Ι της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας, όπως τροποποιήθηκε από το άρθρο 2 του πρωτοκόλλου που υπεγράφη συνεπεία της προσχωρήσεως της Ελληνικής Δημοκρατίας στην Κοινότητα, αντικαθίσταται από το ακόλουθο κείμενο:
«Άρθρο 2
1. Από την 1η Ιανουαρίου 1983, οι εισαγωγές στην Κοινότητα των προϊόντων καταγωγής Κύπρου, που αναφέρονται στην παράγραφο 2, υπόκεινται σε ετήσια ανώτατα όρια πέρα από τα οποία οι δασμοί που πραγματικά εφαρμόζονται έναντι των τρίτων χωρών μπορούν να επανεισαχθούν σύμφωνα με τις παραγράφους 3 και 5. 2. Τα κατωτέρω προϊόντα, καταγωγής Κύπρου, απαλλάσσονται από την καταβολή δασμών μέσα στο όριο των εξής ανωτάτων ορίων:
1.2.3 // // // // Κλάση
του Κοινού
Δασμολογίου
// Περιγραφή εμπορευμάτων
// Ετήσια
κοινοτική
οροφή // // // // 56.04 // Ίνες υφαντικές, συνθετικές και τεχνητές, μη συνεχείς και απορρίμματα συνθετικών ή τεχνητών υφαντικών ινών (συνεχών ή μη), όλα λαναρισμένα, κτενισμένα ή με άλλο τρόπο παρεσκευασμένα για κλώση // 100 τόνοι // 61.01 // Εξωτερικά ενδύματα ανδρών και παίδων // 525 τόνοι // // //
3. Όταν εξαντληθεί μία οροφή η οποία έχει οριστεί για την εισαγωγή ενός προϊόντος που καλύπτεται από την παράγραφο 2, οι δασμοί που αναφέρονται στην παράγραφο 1 μπορούν να επιβληθούν εκ νέου στις εισαγωγές του εν λόγω προϊόντος, μέχρι το τέλος του ημερολογιακού έτους.
Όταν οι εισαγωγές στην Κοινότητα, ενός προϊόντος που υπόκειται σε ανώτατο όριο φθάσουν στο 75 % της ποσότητας που έχει οριστεί, η Κοινότητα ενημερώνει το Συμβούλιο Συνδέσεως.
4. Η Ελληνική Δημοκρατία εφαρμόζει δασμούς σύμφωνα με το άρθρο 3 του πρωτοκόλλου που υπεγράφη συνεπεία της προσχωρήσεως της Ελληνικής Δημοκρατίας στην Κοινότητα, μέσα στα πλαίσια των ανωτάτων ορίων που καθορίζονται στην παράγραφο 2.
5. Αν η Κοινότητα επιβάλει εκ νέου τους δασμούς που εφαρμόζονται έναντι τρίτων χωρών στις εισαγωγές των προϊόντων που αναφέρονται στην παράγραφο 2, η Ελληνική Δημοκρατία μπορεί να επιβάλει εκ νέου τους δασμούς που εφαρμόζει τη στιγμή εκείνη, έναντι τρίτων χωρών, στις εισαγωγές των ίδιων προϊόντων. »
Άρθρο 4
Ο παρών κανονισμός αρχίζει να ισχύει την επόμενη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1984.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1983.

Labels: 3
15
18